Diari Oficial de la Generalitat Valenciana


Sumari del DOGV 5935, del 19-01-2009 (2008/15147)

Informació pública dels convenis urbanístics de cessió gratuïta de terreny (nou IES Ramón Muntaner) amb reserva d'aprofitament a subscriure amb Antonio Gómez de Barreda Castillo, Jesús Rafael Cotino Sanchis i Mª Isabel Fernández Fernández.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5935

Data del DOGV
:   19-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/15781


Data del document
:   30-12-2008

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * administració local
    * pla d'urbanisme

Informació pública dels convenis urbanístics de cessió gratuïta de terreny (nou IES Ramón Muntaner) amb reserva d'aprofitament a subscriure amb Antonio Gómez de Barreda Castillo, Jesús Rafael Cotino Sanchis i Mª Isabel Fernández Fernández. [2008/15304]  
El Ple de l'Ajuntament, en sessió celebrada el dia 18 de desembre de 2008, en relació amb les propostes de conveni urbanístic de cessió gratuïta de terreny amb reserva d'aprofitament a subscriure amb Antonio Gómez de Barreda Castillo i Jesús Rafael Cotino Sanchis i Isabel Fernández Fernández per a l'obtenció dels terrenys necessaris per a executar les obres d'urbanització per a la posterior construcció de l'Institut d'Ensenyança Secundària Ramón Muntaner, va adoptar l'acord següent:  
Primer. Aprovar el text dels convenis urbanístics entre els titulars registrals de les finques afectades, per a la construcció del nou Institut d'Ensenyança Secundària Ramón Muntaner, el text íntegre del qual es transcriu a continuació.  
Conveni urbanístic a subscriure entre l'Ajuntament de Xirivella i els propietaris afectats per la modificació puntual núm. 9 del Pla General d'Ordenació Urbana de Xirivella, Jesús Rafael Cotino i Mª Isabel Fernández Fernández  
Xirivella, ... de ... de 200...   
Reunits  
D'una part, (nom i cognoms) ..., en nom i representació de l'Ajuntament de Xirivella.  
I d'una altra, Jesús Rafael Cotino Sanchis i Mª Isabel Fernández Fernández, ambdós majors d'edat, amb domicili a Xirivella,, respectivament.  
Intervenen  
(Nom i cognoms) ..., en nom i representació de l'Ajuntament de Xirivella, la qual ostenta en la seua qualitat de ..., conformitat amb el que disposa l'article 21 de la Llei 7/1985, de 2 d'abril, Reguladora de les Bases de Règim Local.  
Jesús Rafael Cotino Sanchis i Mª Isabel Fernández Fernández en el seu propi nom i representació.  
Es reconeixen ambdós parts la capacitat legal i legitimació suficient per a l'atorgament i firma del present conveni, a este efecte i posats prèviament d'acord, de la seua lliure i espontània voluntat  
Manifesten  
1. Que el present conveni té com a objecte la celebració d'un acord entre l'Ajuntament de Xirivella (d'ara en avant l'Ajuntament) i Jesús Rafael Cotino Sanchis i Mª Isabel Fernández Fernández (d'ara en avant els compareixents) en els termes que preveu l'article 88 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Que Jesús Rafael Cotino Sanchis i Mª Isabel Fernández Fernández són propietaris, quant a la totalitat del ple domini, amb caràcter presumptivament de guanys, de les finques que a continuació es detallen:  
Finca cadastral: parcel·la 105 del polígon cadastral núm. 6. La dita finca cadastral ha donat origen a dos finques registrals (denominades B1 i B2, respectivament) les dades de la qual a continuació s'indiquen:  
Finca registral B1: número 14880, tom 2105, llibre 183, foli 197, inscripció 1a. Adquirida per compravenda, segons consta en escriptura atorgada a València, de data 4 de novembre de 1997, davant del seu notari Francisco Estela Sendra. Límits: nord, resta de la finca que se segrega i Ajuntament de Xirivella; sud, resta de finca de què se segrega; est, camí de Picanya; oest, resta de finca de què se segrega.  
Finca registral B2: número 14160, tom 2105, llibre 183, foli 194, inscripció 1a. Adquirida per compravenda, en escriptura atorgada a València, de data 28 d'abril de 1987, davant del notari Joaquín Sapena Tomás. Límits: nord, resta de finca de què se segrega; sud: José Bondía Casasús; est, camí de Picanya; Oest, resta de finca de què se segrega.  
3. La parcel·la descrita es troba qualificada com a sòl dotacional públic educatiu cultural de xarxa primària, després de l'aprovació definitiva de la modificació puntual núm. 9 del PGOU de Xirivella, la qual va tindre lloc per la Comissió Territorial d'Urbanisme de València, en sessió celebrada el 31 de juliol de 2006 (DOCV ...).  
4. Les parts de les finques afectades al destí dotacional públic abans indicat queden grafiades en el pla que s'adjunta i que constituïx part integrant del present conveni, i ocupen les superfícies següents:  
Superfície afectada  
Finca B1 1.096,92 m²  
Finca B2 701,14 m²  
5. L'Ajuntament de Xirivella està interessat en l'adquisició de l'esmentada parcel·la per a poder executar les obres d'urbanització per a la posterior construcció de l'Institut d'Ensenyança Secundària Ramón Muntaner, i per això el compareixent, i ostentant la titularitat dominical de la dita parcel·la, cedix a favor de l'Ajuntament i de forma immediata l'ús i domini d'estos, per a l'execució de les obres anteriorment indicades.  
6. La part compareixent, com a propietària de la superfície de sòl referida, que hauria de ser objecte de gestió municipal a través de l'instrument de programació corresponent per a aconseguir la seua cessió, mostra especial interés en no perjudicar el desenvolupament immediat del municipi, i donada la urgent necessitat d'ocupació pública dels terrenys indicats, perquè es procedisca a l'execució de les obres abans indicades, considera convenient la immediata cessió de la part de la parcel·la assenyalada per a la seua immediata ocupació, a fi de complir el seu destí d'ús o servici públic a què es troba afecta, amb reserva en favor del propietari d'esta de l'aprofitament que corresponga als referits terrenys de conformitat amb l'article 186 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), reconeixent expressament l'Ajuntament el dret del propietari a materialitzar el seu dret urbanístic.  
En conseqüència, ambdós compareixents convenen a formalitzar el present conveni urbanístic de cessió gratuïta de terreny amb reserva d'aprofitament d'acord amb les següents  
Estipulacions  
Primera. Els propietaris compareixents es comprometen a cedir gratuïtament a l'Ajuntament de Xirivella el domini de la part de les parcel·les de la seua propietat, descrita en els apartats 2, 3 i 4 anteriorment assenyalats, afectada al destí dotacional públic per a la seua immediata ocupació, amb la finalitat que esta siga destinada a l'ús o servici públic a què es troba afecta i així mateix s'obliga a atorgar la corresponent escriptura pública en què formalitze l'expressada cessió.  
Segona. L'Ajuntament reconeix a favor del propietari autoritzant l'aprofitament urbanístic corresponent als expressats terrenys, el qual es materialitzarà en l'oportuna adjudicació de parcel·les que corresponga al dit propietari en qualsevol actuació futura de gestió urbanística en què participarà el propietari amb els mateixos drets i obligacions amb què haguera participat si no s'haguera produït l'expressada autorització. El dit aprofitament és el corresponent a la taula que s'adjunta a continuació, tal com s'indica en l'informe emés per l'arquitecte municipal, cap de Servicis d'Urbanisme i Oficina Tècnica, de data 3 de desembre de 2008.  
Parcel·la inicial Parcel·la afectada Propietari Sup (m2) UA m2t  
B1 2A Jesús Cotino Sanchis i Isabel Fernández Fernández 1.096,92 228,05 404,33  
B2 2B Jesús Cotino Sanchis i Isabel Fernández Fernández 701,14 145,77 258,44  
\* \* \* \* \*  
Parcela inicial Parcela afectada Propietario Sup (m2) UA m2t  
B1 2A Jesús Cotino Sanchis e Isabel Fernández Fernández 1.096,92 228,05 404,33  
B2 2B Jesús Cotino Sanchis e Isabel Fernández Fernández 701,14 145,77 258,44La present reserva d'aprofitament, aprovada per l'Ajuntament, es farà constar en el Registre de la Propietat junt amb la transmissió de la qual prové. La reserva es cancel·larà, de la mateixa manera, quan es transferisca el seu aprofitament.   
Tercera. En el cas que en el termini de tres anys des de la firma del present conveni, no s'haguera aprovat cap instrument de gestió urbanística de tal forma que els propietaris no puguen materialitzar el seu aprofitament, l'Ajuntament els indemnitzarà d'acord amb les normes de valoració establides en l'ordenament jurídic urbanístic.  
Quarta. L'Ajuntament assumix el compromís de promoure amb la màxima celeritat i diligència el compliment de les obligacions derivades de les seues responsabilitats públiques, en virtut del que establix el present conveni. De la mateixa manera, l'altra part compareixent es compromet a complir fidelment les estipulacions del present conveni.  
Cinquena. Qualsevol despesa que genere o puga generar-se derivada de l'expressada autorització d'ocupació de terrenys serà sufragada totalment per l'Ajuntament.  
Sisena. Pel que fa al règim jurídic aplicable al conveni a subscriure, este té naturalesa i caràcter jurídic administratiu, i en el no previst en este serà aplicable el que disposa la disposició addicional quarta de la Llei 16/2005, de 30 de juny, de la Generalitat, Urbanística Valenciana, els articles 556 i 557 del seu reglament de desplegament, l'article 47 del Text Refós de la Llei de Sòl aprovat per Reial Decret Legislatiu 2/2008, de 20 de juny, i l'article 88 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com la resta de normativa urbanística, de contractació administrativa, de règim local aplicable i, supletòriament, les normes de dret administratiu i Codi Civil.  
Setena. En cas d'ulterior modificació de la legislació urbanística que afecte les actuacions derivades del present conveni, les parts procediran a modificar les clàusules d'este, i mantindran el contingut material sense rectificacions respecte dels objectius establits.  
Huitena. El present conveni s'entén sense perjuí de l'exercici amb plenitud per part d'este Ajuntament de la potestat de planejament, i està sotmés, pel que fa a la transferència d'aprofitament a la condició suspensiva que el futur PGOU de Xirivella faça possible el seu compliment. L'incompliment d'esta condició no donarà lloc a responsabilitat de l'Ajuntament, llevat que l'incompliment li siga imputable a este i no justificat en raons objectives d'interés públic, en virtut del que disposa la disposició addicional quarta apartat 5 de la LUV.  
Novena. El present conveni serà convenientment aprovat pel Ple de l'Ajuntament, en els termes establits en la legislació aplicable.  
Els compareixents, llegit el present conveni, amb la personalitat en què respectivament intervenen, atorguen el seu ple consentiment a este conveni i a tot el seu contingut i en prova de conformitat amb el que s'ha acordat, es firma el present, per duplicat exemplar, davant de ..., Xirivella, ... de ... de 200...  
Conveni urbanístic a subscriure entre l'Ajuntament de Xirivella i el propietari afectat per la modificació puntual núm. 9 del Pla General d'Ordenació Urbana de Xirivella, Antonio Gómez de Barreda Castillo.  
Xirivella, ... de ... de 200...  
Reunits  
D'una part, (nom i cognoms) ..., en representació de l'Ajuntament de Xirivella.  
I d'una altra, Antonio Gómez de Barreda Castillo, major d'edat, amb domicili a València.   
Intervenen  
(Nom i cognoms) ..., en nom i representació de l'Ajuntament de Xirivella, la qual ostenta en la seua qualitat de ..., conformitat amb el que disposa l'article 21 de la Llei 7/1985, de 2 d'abril, Reguladora de les Bases de Règim Local.  
Antonio Gómez de Barreda Castillo, en el seu propi nom i representació.  
Es reconeixen ambdós parts la capacitat legal i legitimació suficient per a l'atorgament i firma del present conveni, a este efecte i posats prèviament d'acord, de la seua lliure i espontània voluntat  
Manifesten  
1. Que el present conveni té com a objecte la celebració d'un acord entre l'Ajuntament de Xirivella (d'ara en avant l'Ajuntament) i Antonio Gómez de Barreda Castillo (d'ara en avant el compareixent) en els termes que preveu l'article 88 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
2. Que Antonio Gómez de Barreda Castillo és propietari, quant a la totalitat del ple domini, amb caràcter privatiu, de la finca que a continuació es detalla:  
Finca cadastral: parcel·la 8 del polígon cadastral núm. 6  
Finca registral: número 17.917, tom 2471, llibre 290, foli 212, inscripció 1a. Adquirida per herència, segons consta en escriptura atorgada a València, de data 4 de març de 1999, davant del seu notari Joaquín Sopena Davo. Límits: nord, ferrocarril València-Utiel, Jesús Liern García i Vicente Liern Lis; sud, Salvador Casasús Cotino, camí al mig, est, germans Bondía Casasús, Vicenta Casasús Cotino, Salvador Casasús Cotino, Jesús Rafael Cotino Sanchis i Ajuntament de Xirivella; oest, Dolores Domingo Ortega, Joaquina Lance Varea i Luis Domingo Gardo.  
3. La parcel·la descrita es troba qualificada com a sòl dotacional públic educatiu cultural de xarxa primària, després de l'aprovació definitiva de la modificació puntual núm. 9 del PGOU de Xirivella, la qual va tindre lloc per la Comissió Territorial d'Urbanisme de València, en sessió celebrada el 31 de juliol de 2006 (publicació en el DOCV de 16 d'octubre de 2006).  
4. La part de la finca afectada al destí dotacional públic abans indicat queda grafiada en el pla que s'adjunta i que constituïx part integrant del present conveni, i ocupa una superfície de 33,08 m².  
Parcel·la afectada Propietari Sup (m2) UA m2t  
1 Antonio Gómez de Barreda Castillo 33,08 m² 6,88 12,19  
\* \* \* \* \*  
Parcela afectada Propietario Sup (m2) UA m2t  
1 Antonio Gómez de Barreda Castillo 33,08 m² 6,88 12,19  
5. L'Ajuntament de Xirivella està interessat en l'adquisició de l'esmentada parcel·la per a poder executar les obres d'urbanització per a la posterior construcció de l'Institut d'Ensenyança Secundària Ramón Muntaner, i per això el compareixent, i ostentant la titularitat dominical de la dita parcel·la, cedix a favor de l'Ajuntament i de forma immediata l'ús i domini d'estos, per a l'execució de les obres anteriorment indicades.  
6. La part compareixent, com a propietària de la superfície de sòl referida, que hauria de ser objecte de gestió municipal a través de l'instrument de programació corresponent per a aconseguir la seua cessió, mostra especial interés a no perjudicar el desenvolupament immediat del municipi, i donada la urgent necessitat d'ocupació pública dels terrenys indicats, perquè es procedisca a l'execució de les obres abans indicades, considera convenient la immediata cessió de la part de la parcel·la assenyalada per a la seua immediata ocupació, a fi de complir el seu destí d'ús o servici públic a què es troba afecta, amb reserva en favor del propietari d'esta de l'aprofitament que corresponga als referits terrenys, de conformitat amb l'article 186 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), reconeixent expressament l'Ajuntament el dret del propietari a materialitzar el seu dret urbanístic.  
En conseqüència, ambdós compareixents convenen a formalitzar el present conveni urbanístic de cessió gratuïta de terreny amb reserva d'aprofitament d'acord amb les següents  
Estipulacions  
Primera. El propietari compareixent es compromet a cedir gratuïtament a l'Ajuntament de Xirivella el domini de la part de la parcel·la de la seua propietat, descrita en els apartats 2, 3 i 4 anteriorment assenyalats, afectada al destí dotacional públic per a la seua immediata ocupació, amb la finalitat que esta siga destinada a l'ús o servici públic a què es troba afecta i així mateix s'obliga a atorgar la corresponent escriptura pública en què formalitze l'expressada cessió.  
Segona. L'Ajuntament reconeix a favor del propietari autoritzant l'aprofitament urbanístic corresponent als expressats terrenys, el qual es materialitzarà en l'oportuna adjudicació de parcel·les que corresponga al dit propietari en qualsevol actuació futura de gestió urbanística en què participarà el propietari amb els mateixos drets i obligacions amb què haguera participat si no haguera produït l'expressada autorització. El dit aprofitament és el corresponent a la taula que s'adjunta a continuació, tal com s'arreplega en l'informe emés per l'arquitecte municipal, cap de Servicis d'Urbanisme i Oficina Tècnica, de data 3 de desembre de 2008.  
La present reserva d'aprofitament, aprovada per l'Ajuntament, es farà constar en el Registre de la Propietat junt amb la transmissió de la qual prové. La reserva es cancel·larà, de la mateixa manera, quan es transferisca el seu aprofitament.   
Tercera. En el cas que en el termini de tres anys des de la firma del present conveni, no s'haguera aprovat cap instrument de gestió urbanística de tal forma que els propietaris no puguen materialitzar el seu aprofitament, l'Ajuntament els indemnitzarà d'acord amb les normes de valoració establides en l'ordenament jurídic urbanístic.  
Quarta. L'Ajuntament assumix el compromís de promoure amb la màxima celeritat i diligència el compliment de les obligacions derivades de les seues responsabilitats públiques, en virtut del que establix el present conveni. De la mateixa manera, l'altra part compareixent es compromet a complir fidelment les estipulacions del present conveni.  
Cinquena. Qualsevol despesa que genere o puga generar-se derivada de l'expressada autorització d'ocupació de terrenys serà sufragada totalment per l'Ajuntament.  
Sisena. Pel que fa al règim jurídic aplicable al conveni a subscriure, este té naturalesa i caràcter jurídic administratiu, i en el no previst en este serà aplicable el que disposa la disposició addicional quarta de la Llei 16/2005, de 30 de juny, de la Generalitat, Urbanística Valenciana, els articles 556 i 557 del seu reglament de desplegament, l'article 47 del Text Refós de la Llei de Sòl aprovat per Reial Decret Legislatiu 2/2008, de 20 de juny, i l'article 88 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com la resta de normativa urbanística, de contractació administrativa, de règim local aplicable i, supletòriament, les normes de dret administratiu i Codi Civil.  
Setena. En cas d'ulterior modificació de la legislació urbanística que afectara les actuacions derivades del present conveni, les parts procediran a modificar les clàusules d'este, mantenint el contingut material sense rectificacions respecte dels objectius establits.  
Huitena. El present conveni s'entén sense perjuí de l'exercici amb plenitud per part d'este Ajuntament de la potestat de planejament, i està sotmés, pel que fa a la transferència d'aprofitament, a la condició suspensiva que el futur PGOU de Xirivella faça possible el seu compliment. L'incompliment d'esta condició no donarà lloc a responsabilitat de l'Ajuntament, llevat que l'incompliment li siga imputable a este i no justificat en raons objectives d'interés públic, en virtut del que disposa la disposició addicional quarta apartat 5 de la LUV.  
Novena. El present conveni serà convenientment aprovat pel Ple de l'Ajuntament, en els termes establits en la legislació aplicable.  
Els compareixents, llegit el present conveni, amb la personalitat en què respectivament intervenen, atorguen el seu ple consentiment a este conveni i a tot el seu contingut i en prova de conformitat amb allò que s'ha acordat, es firma el present, per duplicat exemplar, davant de ..., Xirivella, ... de ... de 200...  
Segon. Sotmetre a informació pública, per un termini de 20 dies hàbils, a comptar de l'endemà de la publicació, el text del conveni; se'n publicarà anunci en el Diari Oficial de la Comunitat Valenciana i en un diari no oficial d'àmplia difusió a la localitat. Transcorregut este període, es resoldran les al·legacions presentades.  
Tercer. Incorporar els presents convenis, una vegada aprovats definitivament i firmats pels interessats, a l'expedient de revisió del PGOU.  
Quart. Facultar el regidor delegat de Planificació i Disciplina Urbanística per a la firma del present conveni.  
Xirivella, 30 de desembre de 2008.- El regidor delegat: Joan Antoni Pérez i Doménech.